Grote de Catuło Łe grote de Catuło le xe un sito archeołogico de Sirmion, locałità so el Lago de Garda in provincia de Bresa: se trata dei resti de un conpleso rexidensiałe e/o termałe roman de el I-II sècoło d.C. La viła la xe stà doparà fin al III o IV sècoło. Inte el 1483 el sito el xe stà mensionà par ła prima volta co el nome de "grote de Catuło" dal cronista veronexe Marino Saniedo o Martin Sanudo, che el gera stà mandà a Sirmion dal Doge de Venesia. En sèguito, xe stà portà vanti ła teoria che ła viła fuse de proprietà del poeta Catuło . El sito el xe stà riportà a ła luçe da scavi efetuà inte el XIX secoło. I primi scavi regołari i xe stà parò efetuà soło a partire dal 1937-1939, dopo che el sito el xe diventà de proprietà statałe. En sèguito a 'sti scavi, inte el 1956, xe stà publicà la prima guida so el sito. Le Grote de Catuło le se cata so un promontorio a ła fin de ła penìxoła de Sirmion. El conpleso, de forma retangołare. el se estende in un'area de 20.000 mq e el mixura 167x105 m. El sito el xe çircondà da un uliveto stòrego, che el conprende 1.500 piante. Criptopòrtego: lungo 158 m, el xe ornà da do fiłe de cołone Pisina: se trata i resti de łe terme Lungo coridoio, che el dava aceso a 15 stanse A l'interno de el sito se cata inoltre el Muxeo archeołogico de Sirmion, inaugurà inte el 1999.